Document ID: 31991R0139

ΚΑΝΟΝΙΣΜΟΣ ( ΕΟΚ ) αριθ . 139/91 ΤΗΣ ΕΠΙΤΡΟΠΗΣ της 21ης Ιανουαρίου 1991 σχετικά με τα μεταβατικά μέτρα που εφαρμόζονται στον τομέα του πρόβειου κρέατος μετά την ενοποίηση της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3577/90 του Συμβουλίου της 4ης Δεκεμβρίου 1990 περί των μεταβατικών μέτρων στον τομέα της γεωργίας και των προσαρμογών που απαιτούνται λόγω της ένωσης της Γερμανίας (1 ), και ιδίως το άρθρο 3,
Εκτιμώντας :
ότι πρέπει, για να εξασφαλιστεί η σταθερότητα της κοινοτικής αγοράς, να υπάρξει εγγύηση ότι θα εκτελεστούν οι συμφωνίες που έχουν συναφθεί όσον αφορά προϊόντα που κατάγονται από την πρώην Λαϊκή Δημοκρατία της Γερμανίας - ότι πρέπει, για το λόγο αυτό, να επιτραπεί στη Γερμανία να καταβάλει με εθνικά κεφάλαια επιστροφή κατά την εξαγωγή των εν λόγω προϊόντων -
ότι πρέπει να καθοριστεί η περίοδος εφαρμογής των ενεργειών έτσι ώστε να διευκολυνθεί η εκτέλεση των εν λόγω εξαγωγών -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Επιτρέπεται στη Γερμανία να χορηγεί με εθνικά κεφάλαια επιστροφή κατά την εξαγωγή προϊόντων στον τομέα του πρόβειου κρέατος που κατάγονται από την πρώην Λαϊκή Δημοκρατία της Γερμανίας και αποτελούν αντικείμενο διακανονισμών που συνήφθησαν πριν από τις 30 Ιουνίου 1991, μέχρι ανώτατο όριο 10 000 τόνων, σε ισοδύναμο βάρος σφαγίου . Άρθρο 2
Τα προϊόντα που αναφέρονται στο άρθρο 1 πρέπει να εξαχθούν από την Κοινότητα πριν από τις 31 Δεκεμβρίου 1991 . Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Ιανουαρίου 1991 .

Labels: 18
17
5